Den belgiske ingeniøren Edmond Julien som var med i prosjektet omkring den første batteritrikken i historien i 1881 i Paris, hadde demonstrert sitt system i Antwerpen i 1885 og Hamburg i 1886. Batteriene ble satt under sittebenkene med åpning vendt utover på begge sider så de var lett tilgjengelig for arbeidspersonell. Dette krevde minimal endring på sporvognkonstruksjonen. Julien vant sin første kontrakt da New York & Harlem startet batteridrift på Fourth and Madison Avenue sporveilinjen i 1886 like etter demonstrasjonskjøring i det samme året.